CELEX: 32013R0577
Language: lt
Date: 2013-06-28 00:00:00
Title: 2013 m. birželio 28 d. Komisijos įgyvendinimo reglamentas (ES) Nr. 577/2013 dėl nekomerciniais tikslais vežamų šunų, kačių ir šeškų identifikavimo dokumentų pavyzdžių, teritorijų ir trečiųjų šalių sąrašo sudarymo ir deklaracijų, kuriomis patvirtinama, kad įvykdytos tam tikros Europos Parlamento ir Tarybos reglamente (ES) Nr. 576/2013 nustatytos sąlygos, formato, išdėstymo ir kalbos reikalavimų  Tekstas svarbus EEE

28.6.2013   
            
            
               LT
            
            
               Europos Sąjungos oficialusis leidinys
            
            
               L 178/109
            
         KOMISIJOS ĮGYVENDINIMO REGLAMENTAS (ES) Nr. 577/2013
   2013 m. birželio 28 d.
   dėl nekomerciniais tikslais vežamų šunų, kačių ir šeškų identifikavimo dokumentų pavyzdžių, teritorijų ir trečiųjų šalių sąrašo sudarymo ir deklaracijų, kuriomis patvirtinama, kad įvykdytos tam tikros Europos Parlamento ir Tarybos reglamente (ES) Nr. 576/2013 nustatytos sąlygos, formato, išdėstymo ir kalbos reikalavimų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 12 d. Europos Parlamento ir Tarybos Reglamentą (ES) Nr. 576/2013 dėl gyvūnų augintinių vežimo nekomerciniais tikslais, kuriuo panaikinamas Reglamentas (EB) Nr. 998/2003 (1), visų pirma į jo 7 straipsnio 3 dalį, 11 straipsnio 4 dalį, 13 straipsnio 1 ir 2 dalis, 21 straipsnio 2 dalį ir 25 straipsnio 2 dalį,
   kadangi:
   
               (1)
            
            
               Reglamentu (ES) Nr. 576/2013 nustatyti gyvūnų sveikatos reikalavimai, taikomi nekomerciniais tikslais vežant gyvūnus augintinius į valstybę narę iš kitos valstybės narės, teritorijos ar trečiosios šalies, ir tokiais atvejais atliekamų atitikties patikrinimų taisyklės. Tuo reglamentu panaikintas ir pakeistas 2003 m. gegužės 26 d. Europos Parlamento ir Tarybos reglamentas (EB) Nr. 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui, ir iš dalies keičiantis Tarybos direktyvą 92/65/EEB (2);
            
         
               (2)
            
            
               šunys, katės ir šeškai yra išvardyti Reglamento (ES) Nr. 576/2013 I priedo A dalyje kaip tų rūšių gyvūnai, kurioms taikomas minėtas reglamentas;
            
         
               (3)
            
            
               Reglamentu (ES) Nr. 576/2013 nustatyta, kad šunys, katės ir šeškai neturi būti įvežami į valstybę narę iš kitos valstybės narės, teritorijų arba trečiųjų šalių, jeigu jie nebuvo paskiepyti vakcina nuo pasiutligės, atitinkančia to reglamento III priede išdėstytus galiojimo reikalavimus. Tačiau iš valstybių narių, teritorijų arba trečiųjų šalių, išvardytų sąraše, sudarytame pagal Reglamento (ES) Nr. 576/2013 13 straipsnį, galima leisti įvežti šunų, kačių ir šeškų jauniklius, kurie nebuvo skiepyti arba neatitinka minėto reglamento III priede nustatytų galiojimo reikalavimų, jeigu, inter alia, savininkas arba įgaliotas asmuo pateikia pasirašytą deklaraciją, kad gyvūnai augintiniai nuo gimimo iki jų vežimo nekomerciniais tikslais neturėjo jokio sąlyčio su pasiutligei imlių rūšių laukiniais gyvūnais. Todėl tikslinga šiame reglamente nustatyti tokios deklaracijos formatą, išdėstymą ir kalbos reikalavimus;
            
         
               (4)
            
            
               be to, Reglamentu (ES) Nr. 576/2013 nustatyta, kad Komisija turi sudaryti du sąrašus, kuriuose būtų išvardytos teritorijos arba trečiosios šalys, iš kurių nekomerciniais tikslais įvežant šunis, kates ar šeškus į valstybę narę nereikalaujama atlikti pasiutligės antikūnų titravimo tyrimo. Viename iš minėtų sąrašų turėtų būti išvardytos teritorijos arba trečiosios šalys, kurios įrodė, kad taiko taisykles, kurių turinys ir poveikis yra toks pat kaip taikomųjų valstybėse narėse, o kitame sąraše turėtų būti išvardytos teritorijos arba trečiosios šalys, kurios įrodė, kad atitinka bent Reglamento (ES) Nr. 576/2013 13 straipsnio 2 dalyje nustatytus kriterijus. Todėl tikslinga tuos sąrašus pateikti šio reglamento priede;
            
         
               (5)
            
            
               be to, tuose sąrašuose turėtų būti atsižvelgta į Kroatijos stojimo sutartį, pagal kurią Kroatija 2013 m. liepos 1 d. taps Europos Sąjungos nare, ir į 2012 m. liepos 11 d. Europos Vadovų Tarybos sprendimą 2012/419/ES, kuriuo iš dalies keičiamas Majoto statusas Europos Sąjungos atžvilgiu (3), kuriame nustatyta, kad nuo2014 m. sausio 1 d. Majotas nebėra užjūrio šalis ar teritorija, kuriai taikomos Sutarties dėl Europos Sąjungos veikimo ketvirtosios dalies nuostatos, bet tampa atokiausiu Sąjungos regionu, kaip apibrėžta minėtos Sutarties 349 straipsnyje;
            
         
               (6)
            
            
               Reglamentu (ES) Nr. 576/2013 nustatyta, kad šunys, katės ir šeškai neturi būti įvežami į valstybę narę iš kitos nei šio reglamento priede esančiame sąraše išvardytos teritorijos arba trečiosios šalies, jeigu nebuvo atliktas jų pasiutligės antikūnų titravimo tyrimas, atitinkantis Reglamento (ES) Nr. 576/2013 IV priede išdėstytus galiojimo reikalavimus. Tačiau vežant minėtus gyvūnus tranzitu per vieną iš tų teritorijų arba trečiųjų šalių nereikalaujama atlikti minėto tyrimo, jeigu savininkas arba įgaliotas asmuo pateikia pasirašytą deklaraciją, kad gyvūnai neturėjo jokio sąlyčio su pasiutligei imlių rūšių gyvūnais ir yra saugiai uždaryti transporto priemonėje arba tarptautinio oro uosto teritorijoje. Todėl tikslinga šiame reglamente nustatyti tokios deklaracijos formatą, išdėstymą ir kalbos reikalavimus;
            
         
               (7)
            
            
               vienas iš Reglamento (ES) Nr. 576/2013 IV priede nustatytų galiojimo reikalavimų – prievolė atlikti minėtą tyrimą laboratorijoje, patvirtintoje pagal 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (4), kuriame nustatyta, kad Prancūzijos Nansio miesto Agence française de sécurité sanitaire des aliments (AFSSA) (nuo 2010 m. liepos 1 d. ji tapo Agence nationale de sécurité sanitaire de l’alimentation, de l’environnement et du travail (toliau – ANSES) dalimi) vertina valstybių narių ir trečiųjų šalių laboratorijas dėl joms suteikto leidimo vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus;
            
         
               (8)
            
            
               Reglamentu (ES) Nr. 576/2013 taip pat nustatyta, kad nekomerciniais tikslais įvežant šunis, kates ir šeškus į valstybę narę iš kitos valstybės narės turi būti pateikiamas paso formos identifikavimo dokumentas, išduotas pagal Komisijos patvirtintiną pavyzdį. Tame pavyzdyje turi būti laukeliai Reglamente (ES) Nr. 5762013 nustatytai informacijai įrašyti. Šiame reglamente turėtų būti nustatytas paso pavyzdys ir papildomi reikalavimai ir, dėl aiškumo bei Sąjungos teisės aktų supaprastinimo, turėtų būti panaikintas 2003 m. lapkričio 26 d. Komisijos sprendimas, nustatantis paso šunų, kačių ir šeškų Bendrijos vidaus judėjimui pavyzdį (5);
            
         
               (9)
            
            
               Reglamentu (ES) Nr. 576/2013 taip pat nustatyta, kad nekomerciniais tikslais įvežant šunis, kates ir šeškus į valstybę narę iš teritorijos arba trečiosios šalies turi būti pateikiamas gyvūno sveikatos sertifikato formos identifikavimo dokumentas, išduotas pagal Komisijos patvirtintiną pavyzdį. Tame pavyzdyje turi būti laukeliai Reglamente (ES) Nr. 576/2013 nustatytai informacijai įrašyti. Todėl tikslinga tuos pavyzdžius pateikti šio reglamento priede;
            
         
               (10)
            
            
               nukrypstant nuo gyvūno sveikatos sertifikato formato, numatyto tiems atvejams, kai gyvūnas įvežamas į valstybę narę iš teritorijos arba trečiosios šalies, Reglamentu (ES) Nr. 576/2013 nustatyta, kad valstybės narės turi leisti nekomerciniais tikslais įvežti šunis, kates ir šeškus iš teritorijos arba trečiosios šalies, kuri įrodė, kad taiko taisykles, kurių turinys ir poveikis yra toks pat kaip taikomųjų valstybėse narėse, jeigu kartu vežamas identifikavimo dokumentas buvo išduotas laikantis procedūros, numatytos tiems atvejams, kai gyvūnas įvežamas į valstybę narę iš kitos valstybės narės. Tačiau būtina numatyti paso pavyzdžio techninius pritaikymus tokiais atvejais, ypač atsižvelgiant į viršelio elementus, kurie negali visiškai atitikti reikalavimų, taikomų valstybės narės išduodamiems pasams. Taigi, dėl aiškumo tikslinga šiame reglamente nustatyti tokių pasų pavyzdį;
            
         
               (11)
            
            
               Reglamentu (ES) Nr. 576/2013 nustatyta, kad vienos kelionės metu nekomerciniais tikslais vežant daugiau nei penkis šunis, kates arba šeškus, tiems gyvūnams taikomi gyvūnų sveikatos reikalavimai, nustatyti 1992 m. liepos 13 d. Tarybos direktyvoje 92/65/EEB (6), nustatančioje gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją, išskyrus tam tikras sąlygas ir tam tikras gyvūnų kategorijas;
            
         
               (12)
            
            
               be to, siekiant numatyti vienodas Reglamento (EB) Nr. 998/2003 įgyvendinimo taisykles, buvo priimtas 2004 m. gruodžio 3 d. Komisijos sprendimas 2004/839/EB, nustatantis reikalavimus nekomerciniam šuniukų ir kačiukų judėjimui iš trečiųjų šalių į Bendriją (7), ir 2005 m. vasario 2 d. Komisijos sprendimas 2005/91/EB, nustatantis laikotarpį, kuriam pasibaigus vakcinavimas prieš pasiutligę laikomas galiojančiu (8). Minėtuose teisės aktuose numatytos taisyklės buvo peržiūrėtos ir įtrauktos į Reglamento (ES) Nr. 576/2013 nuostatas. Taigi, dėl aiškumo ir Sąjungos teisės aktų supaprastinimo sprendimai 2004/839/EB ir 2005/91/EB turėtų būti panaikinti;
            
         
               (13)
            
            
               1996 m. gruodžio 17 d. Tarybos direktyvoje 96/93/EB dėl gyvūnų ir gyvūninės kilmės produktų sertifikavimo (9) nustatytos taisyklės, kurių turi būti laikomasi išduodant sertifikatus, būtinus pagal veterinarijos teisės aktus, siekiant užkirsti kelią klaidinančiam ar nesąžiningam sertifikavimui. Tikslinga užtikrinti, kad trečiųjų šalių valstybiniai veterinarijos gydytojai taikytų taisykles ir principus, kurie būtų bent lygiaverčiai nustatytiesiems toje direktyvoje;
            
         
               (14)
            
            
               2011 m. liepos 14 d. Komisijos deleguotuoju reglamentu (ES) Nr. 1152/2011 dėl prevencinių sveikatos priemonių siekiant kontroliuoti tarp šunų plintančią Echinococcus multilocularis sukeltą infekciją (10) nustatyta, kad nuo 2012 m. sausio 1 d. šunims, įvežamiems į I priede išvardytas valstybes nares ar jų dalis, turi būti atliekama gydymo nuo Echinococcus multilocularis parazito procedūra, laikantis tame reglamente nustatytų reikalavimų;
            
         
               (15)
            
            
               šis reglamentas turėtų būti taikomas nepažeidžiant 2006 m. vasario 21 d. Komisijos sprendimo 2006/146/EB dėl tam tikrų apsaugos priemonių, taikomų tam tikriems iš Malaizijos (pusiasalio) ir Australijos įvežamiems vaisiais mintantiems šikšnosparniams, šunims ir katėms (11), kuriuo draudžiama importuoti šunis ir kates iš Malaizijos (pusiasalio) ir kates iš Australijos, jeigu nesilaikoma tam tikrų sąlygų dėl atitinkamai Nipah ir Hendra virusų ligų;
            
         
               (16)
            
            
               šis reglamentas turėtų būti taikomas nuo Reglamento (ES) Nr. 576/2013 taikymo datos;
            
         
               (17)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 576/2013 7, 11 ir 12 straipsniuose nurodytų deklaracijų formatas, išdėstymas ir kalbos reikalavimai
   1.   Reglamento (ES) Nr. 576/2013 7 straipsnio 2 dalies a punkte ir 11 straipsnio 2 dalies a punkte nurodytos deklaracijos yra parengtos pagal šio reglamento I priedo 1 dalyje nustatytą formatą ir išdėstymą ir atitinka to priedo 3 dalyje nustatytus kalbos reikalavimus.
   2.   Reglamento (ES) Nr. 576/2013 12 straipsnio 1 dalies c punkte nurodyta deklaracija yra parengta pagal šio reglamento I priedo 2 dalyje nustatytą formatą ir išdėstymą ir atitinka to priedo 3 dalyje nustatytus kalbos reikalavimus.
   2 straipsnis
   Reglamento (ES) Nr. 576/2013 13 straipsnyje nurodytų teritorijų ir trečiųjų šalių sąrašai
   1.   Reglamento (ES) Nr. 576/2013 13 straipsnio 1 dalyje nurodytų teritorijų ir trečiųjų šalių sąrašas pateikiamas šio reglamento II priedo 1 dalyje.
   2.   Reglamento (ES) Nr. 576/2013 13 straipsnio 2 dalyje nurodytų teritorijų ir trečiųjų šalių sąrašas pateikiamas šio reglamento II priedo 2 dalyje.
   3 straipsnis
   Nekomerciniais tikslais vežamų šunų, kačių arba šeškų pasų pavyzdžiai
   1.   Reglamento (ES) Nr. 576/2013 21 straipsnio 1 dalyje nurodytas pasas yra parengtas pagal šio reglamento III priedo 1 dalyje nustatytą pavyzdį ir atitinka to priedo 2 dalyje nustatytus papildomus reikalavimus.
   2.   Nukrypstant nuo 1 dalies nuostatų, pasai, kurie buvo išduoti pagal Reglamento (ES) Nr. 576/2013 27 straipsnio a punktą vienoje iš šio reglamento II priedo 1 dalyje išvardytų teritorijų arba trečiųjų šalių, yra parengti pagal šio reglamento III priedo 3 dalyje nustatytą pavyzdį ir atitinka to priedo 4 dalyje nustatytus papildomus reikalavimus.
   4 straipsnis
   Nekomerciniais tikslais į Sąjungą įvežamų šunų, kačių arba šeškų gyvūno sveikatos sertifikatas
   Reglamento (ES) Nr. 576/2013 25 straipsnio 1 dalyje nurodytas gyvūno sveikatos sertifikatas yra:
   
               a)
            
            
               parengtas pagal šio reglamento IV priedo 1 dalyje nustatytą pavyzdį;
            
         
               b)
            
            
               tinkamai užpildytas ir išduotas pagal to priedo 2 dalyje pateiktus paaiškinimus;
            
         
               c)
            
            
               papildytas Reglamento (ES) Nr. 576/2013 25 straipsnio 3 dalyje nurodyta rašytine deklaracija, kuri yra parengta pagal to priedo 3 dalies A skirsnyje pateiktą pavyzdį ir atitinka to priedo 3 dalies B skirsnyje nustatytus papildomus reikalavimus.
            
         5 straipsnis
   Panaikinimas
   Sprendimai 2003/803/EB, 2004/839/EB ir 2005/91/EB panaikinami.
   6 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. gruodžio 29 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 28 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  Žr. šio Oficialiojo leidinio p. 1.
   
      (2)  OL L 146, 2003 6 13, p. 1.
   
      (3)  OL L 204, 2012 7 31, p. 131.
   
      (4)  OL L 79, 2000 3 30, p. 40.
   
      (5)  OL L 312, 2003 11 27, p. 1.
   
      (6)  OL L 268, 1992 9 14, p. 54.
   
      (7)  OL L 361, 2004 12 8, p. 40.
   
      (8)  OL L 31, 2005 2 4, p. 61.
   
      (9)  OL L 13, 1997 1 16, p. 28.
   
      (10)  OL L 296, 2011 11 15, p. 6.
   
      (11)  OL L 55, 2006 2 25, p. 44.
   
      I PRIEDAS
      
         Reglamento (ES) Nr. 576/2013 7 straipsnio 2 dalies a punkte, 11 straipsnio 2 dalies a punkte ir 12 straipsnio 1 dalies c punkte nurodytų deklaracijų formatas, išdėstymas ir kalbos reikalavimai
      
      1   DALIS
      
         Reglamento (ES) Nr. 576/2013 7 straipsnio 2 dalies a punkte ir 11 straipsnio 2 dalies a punkte nurodytos deklaracijos formatas ir išdėstymas
      
      
         
      2   DALIS
      
         Reglamento (ES) Nr. 576/2013 12 straipsnio 1 dalies c punkte nurodytos deklaracijos formatas ir išdėstymas
      
      
         
      3   DALIS
      
         Reglamento (ES) Nr. 576/2013 7 straipsnio 2 dalies a punkte, 11 straipsnio 2 dalies a punkte ir 12 straipsnio 1 dalies c punkte nurodytų deklaracijų kalbos reikalavimai
      
      Deklaracijos yra parengtos bent viena iš oficialių paskirties arba įvežimo valstybės narės kalbų ir anglų kalba.
   
   
      II PRIEDAS
      
         Reglamento (ES) Nr. 576/2013 13 straipsnyje nurodytų teritorijų ir trečiųjų šalių sąrašas
      
      1   DALIS
      
         Reglamento (ES) Nr. 576/2013 13 straipsnio 1 dalyje nurodytų teritorijų ir trečiųjų šalių sąrašas
      
      
                  ISO kodas
               
               
                  Teritorija arba trečioji šalis
               
            
                  AD
               
               
                  Andora
               
            
                  CH
               
               
                  Šveicarija
               
            
                  FO
               
               
                  Farerų Salos
               
            
                  GI
               
               
                  Gibraltaras
               
            
                  GL
               
               
                  Grenlandija
               
            
                  HR (1)
                  
               
               
                  Kroatija
               
            
                  IS
               
               
                  Islandija
               
            
                  LI
               
               
                  Lichtenšteinas
               
            
                  MC
               
               
                  Monakas
               
            
                  NO
               
               
                  Norvegija
               
            
                  SM
               
               
                  San Marinas
               
            
                  VA
               
               
                  Vatikano Miesto Valstybė
               
            
         
      2   DALIS
      
         Reglamento (ES) Nr. 576/2013 13 straipsnio 2 dalyje nurodytų teritorijų ir trečiųjų šalių sąrašas
      
      
                  ISO kodas
               
               
                  Teritorija arba trečioji šalis
               
               
                  Įtrauktos teritorijos
               
            
                  AC
               
               
                  Dangun Žengimo Sala
               
               
                   
               
            
                  AE
               
               
                  Jungtiniai Arabų Emyratai
               
               
                   
               
            
                  AG
               
               
                  Antigva ir Barbuda
               
               
                   
               
            
                  AR
               
               
                  Argentina
               
               
                   
               
            
                  AU
               
               
                  Australija
               
               
                   
               
            
                  AW
               
               
                  Aruba
               
               
                   
               
            
                  BA
               
               
                  Bosnija ir Hercegovina
               
               
                   
               
            
                  BB
               
               
                  Barbadosas
               
               
                   
               
            
                  BH
               
               
                  Bahreinas
               
               
                   
               
            
                  BM
               
               
                  Bermudų salos
               
               
                   
               
            
                  BQ
               
               
                  Boneras, Sint Eustatijus ir Saba (BES salos)
               
               
                   
               
            
                  BY
               
               
                  Baltarusija
               
               
                   
               
            
                  CA
               
               
                  Kanada
               
               
                   
               
            
                  CL
               
               
                  Čilė
               
               
                   
               
            
                  CW
               
               
                  Kiurasao
               
               
                   
               
            
                  FJ
               
               
                  Fidžis
               
               
                   
               
            
                  FK
               
               
                  Folklando Salos
               
               
                   
               
            
                  HK
               
               
                  Honkongas
               
               
                   
               
            
                  JM
               
               
                  Jamaika
               
               
                   
               
            
                  JP
               
               
                  Japonija
               
               
                   
               
            
                  KN
               
               
                  Sent Kitsas ir Nevis
               
               
                   
               
            
                  KY
               
               
                  Kaimanų Salos
               
               
                   
               
            
                  LC
               
               
                  Sent Lusija
               
               
                   
               
            
                  MS
               
               
                  Monseratas
               
               
                   
               
            
                  MU
               
               
                  Mauricijus
               
               
                   
               
            
                  MX
               
               
                  Meksika
               
               
                   
               
            
                  MY
               
               
                  Malaizija
               
               
                   
               
            
                  NC
               
               
                  Naujoji Kaledonija
               
               
                   
               
            
                  NZ
               
               
                  Naujoji Zelandija
               
               
                   
               
            
                  PF
               
               
                  Prancūzijos Polinezija
               
               
                   
               
            
                  PM
               
               
                  Sen Pjeras ir Mikelonas
               
               
                   
               
            
                  RU
               
               
                  Rusija
               
               
                   
               
            
                  SG
               
               
                  Singapūras
               
               
                   
               
            
                  SH
               
               
                  Šv. Elenos Sala
               
               
                   
               
            
                  SX
               
               
                  Sint Martenas
               
               
                   
               
            
                  TT
               
               
                  Trinidadas ir Tobagas
               
               
                   
               
            
                  TW
               
               
                  Taivanas
               
               
                   
               
            
                  US
               
               
                  Jungtinės Amerikos Valstijos
               
               
                  AS – Amerikos Samoa
                  GU – Guamas
                  MP – Marianos Šiaurinės Salos
                  PR – Puerto Rikas
                  VI – Jungtinių Valstijų Mergelių Salos
               
            
                  VC
               
               
                  Sent Vinsentas ir Grenadinai
               
               
                   
               
            
                  VG
               
               
                  Didžiosios Britanijos Mergelių Salos
               
               
                   
               
            
                  VU
               
               
                  Vanuatu
               
               
                   
               
            
                  WF
               
               
                  Volisas ir Futūna
               
               
                   
               
            
                  YT (2)
                  
               
               
                  Majotas
               
               
                   
               
            
         (1)  Taikoma tik tol, kol ši stojančioji valstybė taps Sąjungos valstybe nare.
      
         (2)  Taikoma tik tol, kol ši teritorija taps atokiausiu Sąjungos regionu, kaip apibrėžta SESV 349 straipsnyje.
   
   
      III PRIEDAS
      
         Nekomerciniais tikslais vežamų šunų, kačių arba šeškų pasų pavyzdžiai
      
      1   DALIS
      
         Valstybėje narėje išduodamo paso pavyzdys
      
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      2   DALIS
      
         Valstybėje narėje išduodamo paso papildomi reikalavimai
      
      
                  1.
               
               
                  Paso formatas
                  Paso matmenys yra 100 × 152 mm.
               
            
                  2.
               
               
                  Paso viršelis:
                  
                              a)
                           
                           
                              pirmasis viršelis:
                              
                                          i)
                                       
                                       
                                          spalva – mėlyna (PANTONE
                                             
                                                ®
                                             
                                             Reflex Blue) ir geltonos žvaigždės (PANTONE
                                             
                                                ®
                                             
                                             Yellow) viršutiniame ketvirtadalyje pagal Europos emblemos specifikacijas (1);
                                       
                                    
                                          ii)
                                       
                                       
                                          žodžiai „Europos Sąjunga“ ir pasą išduodančios valstybės narės pavadinimas spausdinami tokiu pačiu šriftu;
                                       
                                    
                                          iii)
                                       
                                       
                                          pasą išduodančios valstybės narės ISO šalies kodas ir po jo nurodomas unikalus raidinis skaitmeninis kodas (1 dalyje pateiktame paso pavyzdyje nurodytas kaip numeris) spausdinami apačioje;
                                       
                                    
                        
                              b)
                           
                           
                              pirmojo viršelio ir antrojo viršelio vidus yra baltos spalvos;
                           
                        
                              c)
                           
                           
                              antrasis viršelis – mėlynos spalvos (PANTONE
                                 
                                    ®
                                 
                                 Reflex Blue).
                           
                        
            
                  3.
               
               
                  Paso antraščių seka ir puslapių numeravimas:
                  
                              a)
                           
                           
                              turi būti griežtai laikomasi antraščių (romėniškais skaitmenimis) sekos;
                           
                        
                              b)
                           
                           
                              paso puslapiai numeruojami kiekvieno puslapio apačioje laikantis tokio formato: x iš n: čia x – atverstas puslapis, o n – bendras paso puslapių skaičius;
                           
                        
                              c)
                           
                           
                              pasą išduodančios valstybės narės ISO šalies kodas ir po jo nurodomas unikalus raidinis skaitmeninis kodas spausdinami kiekviename paso puslapyje;
                           
                        
                              d)
                           
                           
                              1 dalyje nustatyto paso pavyzdžio puslapių skaičius ir langelių dydis bei forma yra orientaciniai.
                           
                        
            
                  4.
               
               
                  Kalbos
                  Visas spausdintas tekstas rašomas pasą išduodančios valstybės narės oficialia (-iomis) kalba (-omis) ir anglų kalba.
               
            
                  5.
               
               
                  Apsauginiai elementai:
                  
                              a)
                           
                           
                              į paso III skirsnį įrašius reikiamą informaciją puslapis padengiamas skaidriu lipniu laminatu;
                           
                        
                              b)
                           
                           
                              jeigu viename iš puslapių informacija pateikiama įklijos pavidalu, ta įklija padengiama skaidriu lipniu laminatu, jeigu įkliją pašalinant ji nesusigadina.
                           
                        
            3   DALIS
      
         Vienoje iš šio reglamento II priedo 1 dalyje išvardytų teritorijų arba trečiųjų šalių išduodamo paso pavyzdys
      
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      4   DALIS
      
         Vienoje iš šio reglamento II priedo 1 dalyje išvardytų teritorijų arba trečiųjų šalių išduodamo paso papildomi reikalavimai
      
      
                  1.
               
               
                  Paso formatas:
                  Paso matmenys yra 100 × 152 mm.
               
            
                  2.
               
               
                  Paso viršelis:
                  
                              a)
                           
                           
                              pirmasis viršelis:
                              
                                          i)
                                       
                                       
                                          spalva – PANTONE
                                             
                                                ®
                                             
                                             monochrome, viršutiniame ketvirtadalyje – nacionalinis herbas;
                                       
                                    
                                          ii)
                                       
                                       
                                          pasą išduodančios teritorijos arba trečiosios šalies ISO šalies kodas ir po jo nurodomas unikalus raidinis skaitmeninis kodas (3 dalyje pateiktame paso pavyzdyje nurodytas kaip numeris) spausdinami apačioje.
                                       
                                    
                        
                              b)
                           
                           
                              pirmojo viršelio ir antrojo viršelio vidus yra baltos spalvos;
                           
                        
                              c)
                           
                           
                              antrasis viršelis – spalva – PANTONE
                                 
                                    ®
                                 
                                 monochrome.
                           
                        
            
                  3.
               
               
                  Paso antraščių seka ir puslapių numeravimas:
                  
                              a)
                           
                           
                              turi būti griežtai laikomasi antraščių (romėniškais skaitmenimis) sekos;
                           
                        
                              b)
                           
                           
                              paso puslapiai numeruojami kiekvieno puslapio apačioje laikantis tokio formato: x iš n: čia x – atverstas puslapis, o n – bendras paso puslapių skaičius;
                           
                        
                              c)
                           
                           
                              pasą išduodančios teritorijos arba trečiosios šalies ISO šalies kodas ir po jo nurodomas unikalus raidinis skaitmeninis kodas spausdinami kiekviename paso puslapyje;
                           
                        
                              d)
                           
                           
                              3 dalyje nustatyto paso pavyzdžio puslapių skaičius ir langelių dydis bei forma yra orientaciniai.
                           
                        
            
                  4.
               
               
                  Kalbos
                  Visas spausdintas tekstas rašomas pasą išduodančios teritorijos arba trečiosios šalies oficialia (-iomis) kalba (-omis) ir anglų kalba.
               
            
                  5.
               
               
                  Apsauginiai elementai:
                  
                              a)
                           
                           
                              į paso III skirsnį įrašius reikiamą informaciją puslapis padengiamas skaidriu lipniu laminatu;
                           
                        
                              b)
                           
                           
                              jeigu viename iš puslapių informacija pateikiama įklijos pavidalu, ta įklija padengiama skaidriu lipniu laminatu, jeigu įkliją pašalinant ji nesusigadina.
                           
                        
            
         (1)  Žr. Europos emblemos grafinio apipavidalinimo vadovą http://publications.europa.eu/code/lt/lt-5000100.htm
   
   
      IV PRIEDAS
      1   DALIS
      
         Gyvūno sveikatos sertifikato, išduodamo nekomerciniais tikslais įvežant į valstybę narę iš teritorijos arba trečiosios šalies šunis, kates arba šeškus, pavyzdys pagal Reglamento (ES) Nr. 576/2013 5 straipsnio 1 ir 2 dalis
      
      
         
      
         
      
         
      
         
      
         
      2   DALIS
      
         Gyvūnų sveikatos sertifikatų pildymo aiškinamosios pastabos
      
      
                  a)
               
               
                  Jei sertifikate nurodoma, kad reikia palikti tinkamą tam tikrų teiginių variantą, nebūtini teiginiai gali būti perbraukti, paženklinant valstybinio veterinarijos gydytojo inicialais ir antspaudu, arba juos galima visiškai išbraukti iš sertifikato.
               
            
                  b)
               
               
                  Kiekvieno sertifikato originalą sudaro vienas popieriaus lapas arba, jei būtino teksto yra daugiau, visi būtini popieriaus lapai turi sudaryti bendrą nedalijamą visumą.
               
            
                  c)
               
               
                  Sertifikatas parengiamas bent viena iš įvežimo valstybės narės oficialių kalbų ir anglų kalba. Sertifikatas pildomas didžiosiomis raidėmis bent viena iš įvežimo valstybės narės oficialių kalbų arba anglų kalba.
               
            
                  d)
               
               
                  Jei prie sertifikato pridedami papildomi popieriaus lapai ar patvirtinamieji dokumentai, jie taip pat laikomi sertifikato originalo dalimi, jei valstybinis veterinarijos gydytojas kiekviename lape pasirašo ir uždeda antspaudą.
               
            
                  e)
               
               
                  Kai sertifikatas, įskaitant d punkte minimus papildomus lapus, susideda iš daugiau negu vieno lapo, visi puslapiai apačioje numeruojami (puslapio numeris ir bendras puslapių skaičius), o viršuje užrašomas kompetentingos institucijos priskirtas sertifikato numeris.
               
            
                  f)
               
               
                  Sertifikato originalą išduoda išsiuntimo teritorijos arba trečiosios šalies valstybinis veterinarijos gydytojas arba įgaliotasis veterinarijos gydytojas ir jį patvirtina išsiuntimo teritorijos arba trečiosios šalies kompetentinga institucija. Išsiuntimo teritorijos arba trečiosios šalies kompetentinga institucija užtikrina, kad būtų laikomasi sertifikavimo taisyklių ir principų, lygiaverčių nustatytiesiems Direktyvoje 96/93/EB.
                  Parašo spalva turi skirtis nuo teksto spalvos. Šis reikalavimas taip pat taikomas ir antspaudams, išskyrus iškiliuosius arba su vandens ženklais.
               
            
                  g)
               
               
                  Sertifikato numerį, nurodytą I.2 ir II.a langeliuose, suteikia išsiuntimo teritorijos arba trečiosios šalies kompetentinga institucija.
               
            3   DALIS
      
         Reglamento (ES) Nr. 576/2013 25 straipsnio 3 dalyje nurodyta rašytinė deklaracija
      
      
         A   skirsnis
      
      
         Deklaracijos pavyzdys
      
      
         
      
         B   skirsnis
      
      
         Deklaracijos papildomi reikalavimai
      
      Deklaracija parengiama bent viena iš oficialių įvežimo valstybės narės kalbų ir anglų kalba ir pildoma didžiosiomis raidėmis.